Le finnese (in finnese: suomi), o lingua finlandese (in finnese: suomen kieli) es le lingua official de Finlandia e un del linguas official de Union Europee e Republica de Carelia, justo como un lingua minoritario official in Svedia. Illo es parlate per plus de 5 milliones de personas in Finlandia e es le lingua materne del 91,9% del population finlandese (2004). Illo es equalmente parlate per un medie million de personas in Svedia, Norvegia, Estonia e Russia como in le Statos Unite, Canada e Australia, que es descendentes del emigration finlandese.